Chirilă, ce mai faci? Bine, tu? Eu vreau să scriu ceva frumos despre tine şi nu ştiu cum să fac. Te-am văzut în "Coada" şi mi-a plăcut. Adolescentul din tine n-a murit, e mai viu şi mai strălucitor ca niciodată. Şi ia formele multiple ale personalităţii tale de artist şi de om. Chirilă, îţi iese vrăjeala de a fi primul la Coada asta, construită magistral de Iarina Demian. Sărut mâna, Iarina! Eşti o mamă cool şi frumoasă, chiar şi pentru un fiu care se crede megastar în fiecare zi şi uneori îi iese. Aviz amatoarelor care vor merge pe 5 şi 6 iunie la spectacolul "Coada", Chirilă Tudor nu se dezbracă la bustul gol. E îmbrăcat în hainele unui actor adevărat care e atent la fiecare respiraţie şi grimasă făcând un rol exemplar. Chirilă, am avut chef azi să-ţi spun toate acestea voluntar, de bună voie şi nesilit de nimeni. Data viitoare, dacă va mai fi, să vii tuns şi frumos îmbrăcat, să-ţi faci o poză cu mine. Îţi promit că n-o să stai la coadă şi am să-ţi dau voie s-o pui pe Facebook şi pe Instagram.Marius Tucă